                              højesterets dom
                          afsagt tirsdag den 13. august 2013
sag 202/2011
(1. afdeling)
thomas cook airlines scandinavia a/s
(advokat nikolaj bjørnholm)
mod
skatteministeriet
(kammeradvokaten ved advokat h. c. vinten)
i tidligere instans er afsagt dom af østre landsrets 16. afdeling den 24. juni 2011.
i pådømmelsen har deltaget fem dommere: børge dahl, poul søgaard, jytte scharling, henrik
waaben og kurt rasmussen.
påstande
appellanten, thomas cook airlines scandinavia a/s, har gentaget sin påstand.
skatteministeriet har påstået stadfæstelse.
anbringender
thomas cook airlines scandinavia a/s har navnlig anført, at hensættelserne til større vedli-
geholdelseseftersyn kan fradrages årligt som driftsomkostninger efter statsskattelovens § 6,
stk. 1, litra a, selv om der ikke er sket betaling. der er tale om udgifter, der i årets løb er an-
vendt til at erhverve, sikre og vedligeholde indkomsten indtjent ved befordring af passagerer.
dette er i overensstemmelse med nettoindkomstprincippet, hvorefter driftsudgifter kan fra-
drages i den skattepligtige indkomst. formålet hermed er at parre indkomstårets indtægter
med indkomstårets udgifter. herved skabes symmetri, og nettoresultatet beskattes. for både
                                               - 2 -
indtægter og udgifter skal der foretages en vurdering af, hvornår disse skal medregnes i ind-
komstopgørelsen (periodisering). denne periodisering bør ligesom nettoindkomstprincippet
sikre, at årets skattepligtige bruttoindkomst parres på relevant vis med årets bruttoudgifter for
derved at opretholde symmetrien. ordet ”anvendt” i § 6 er normerende for, hvilke driftsom-
kostninger der kan fratrækkes, og adskiller sig fra ordet ”afholde”, som betyder at betale en
udgift.
thomas cook har endvidere anført, at selskabet har en retlig forpligtelse til at vedligeholde de
lejede fly, og dette er baseret på dels leasingkontrakterne, dels krav stillet af luftfartsmyndig-
hederne. udgifterne til vedligeholdelse afhænger bl.a. af, hvor mange timer flyet er i brug og
antallet af flyvninger. der er således en direkte og konkret sammenhæng med årets indtægter,
idet indtægterne ligeledes i høj grad afhænger af antallet af flyvninger. vedligeholdelsesom-
kostningerne kan dokumenteres med tilstrækkelig nøjagtighed, fordi udgifterne ved flytyperne
a 320 og a 321 fremgår direkte af leasingkontrakterne og ved flytypen a 330 er baseret på et
velunderbygget estimat. beregningerne bygger på tidligere års aktualiserede udgifter til større
vedligeholdelser og opgøres for hvert enkelt fly. da thomas cook først for indkomståret
2004 overgik til at foretage løbende fradrag for ikke afholdte vedligeholdelsesomkostninger,
indgår hele summen frem til og med indkomståret 2004, og i de følgende år er det alene mer-
forpligtelsen. for 2004 bliver beløbet således ca. 159,5 mio. kr. og for 2005 ca. 20,5 mio. kr.,
og den samlede forpligtelse kan på dette tidspunkt opgøres til ca. 180 mio. kr.
såfremt vedligeholdelsespligten ikke påhvilede thomas cook som lejer, men derimod på-
hvilede udlejer, ville udlejer have indregnet dette i den løbende leasingafgift, og der ville i
denne situation utvivlsomt være fradrag for udgiften.
thomas cook gør ikke gældende, at praksis om garanti- og serviceforpligtelser kan finde di-
rekte anvendelse i denne sag. den nævnte praksis viser imidlertid rummeligheden ved for-
tolkningen af statsskattelovens § 6, og det gøres gældende, at de hensyn, der ligger til grund
for den nævnte praksis, gælder tilsvarende, nemlig ønsket om at foretage en relevant og adæ-
kvat parring af årets indtægter og de omkostninger, som medgår hertil.
skatteministeriet har navnlig anført, at hensættelser til fremtidig flyvedligeholdelse ikke kan
fradrages i indkomstårene 2004 og 2005, da der ikke er opstået en endelig retlig forpligtelse
                                                 - 3 -
til at betale de pågældende beløb, der heller ikke kan gøres endeligt op, jf. ufr 2012.163 h.
efter de indgåede kontrakter er det først på tidspunktet for tilbagelevering eller for de større
vedligeholdelseseftersyn, at forpligtelsen til at afholde/betale udgifterne aktualiseres og fikse-
res. disse tidspunkter kan ikke fastslås på forhånd, og leasingkontrakterne har løbetider på
mellem 6-10 år og kan forlænges. hertil kommer, at den faktiske udskiftning af thomas
cooks flyflåde er betydelig, ligesom fly midlertidigt kan overføres til et andet koncernselskab.
de samlede vedligeholdelsesbeløb kan derfor ikke opgøres endeligt. den omstændighed, at
vedligeholdelsesbeløbene i et væsentligt omfang kan opgøres på grundlag af et beløb pr. fly-
time, dag eller måned og derfor kan beregnes løbende, er ikke tilstrækkeligt til, at beløbet kan
fradrages. statsskattelovens § 4 er en bruttoindkomstbestemmelse. indkomsten – salg af fly-
sæder mv. – beskattes i det indkomstår, hvor retserhvervelsen har fundet sted, selv om er-
hvervelsen af indkomsten er forbundet med den kendsgerning, at indkomsterhvervelsen på et
senere tidspunkt medfører udgifter. fradragsretten for vedligeholdelsesudgifterne til leasede
fly skal efter statsskattelovens § 6 være endelig og beløbsmæssigt fikseret.
højesterets begrundelse og resultat
sagen angår den skattemæssige periodisering af udgifter til vedligeholdelse af fly, hvor flyet
er lejet, og vedligeholdelsespligten påhviler lejer. spørgsmålet er, om der i den indkomstmæs-
sige skatteopgørelse for et givet år kan foretages fradrag for hensættelser til vedligeholdelses-
arbejder, som skal udføres senere.
efter statsskattelovens § 6, stk. l, litra a, kan de udgifter, som i årets løb er anvendt til at er-
hverve, sikre og vedligeholde indkomsten, fradrages i den skattepligtige indkomst. i skat’s
juridisk vejledning 2013-2 hedder det i afsnit c.c.2.5.3 om periodisering, at det er et grund-
læggende princip, at indkomst og tab skal være realiseret, før de påvirker indkomsten. det
hedder videre, at den almindelige hovedregel vedrørende fradrag er et såkaldt pligtpådragel-
sesprincip, hvorefter en udgift skal påvirke indkomstopgørelsen, ”når der er opstået en endelig
retlig forpligtelse til at betale beløbet, og når det kan opgøres endeligt”. dette er i overens-
stemmelse med, hvad der i højesterets dom af 10. oktober 2011 (ufr 2012 s. 163) er anført
om forståelsen af statsskattelovens § 6, stk. l, litra a.
den foreliggende sag angår fradrag af beløb, som thomas cook airlines scandinavia a/s har
opgjort i henholdsvis 2004 og 2005 til udførelse af flyvedligeholdelse, som hverken skulle
                                                - 4 -
udføres eller blev udført i henholdsvis 2004 og 2005. efter det anførte om forståelsen af stats-
skattelovens § 6, stk. 1, litra a, finder højesteret, at sådanne hensættelser ikke har den karakter
af opfyldelse af en endelig retlig forpligtelse, som efter bestemmelsen er nødvendig for at fo-
retage fradrag. fradraget kan først foretages, når forpligtelsen til at afholde vedligeholdelses-
udgifterne aktualiseres, og udgiften kan gøres endeligt op.
thomas cook har ikke påberåbt sig den i skattemyndighedernes praksis anerkendte ret til, når
visse betingelser er opfyldt, at foretage skattemæssige fradrag for hensættelser til servicefor-
pligtelser. denne ret har da også som anført i højesterets dom af 10. oktober 2011 et meget
snævert anvendelsesområde.
det, som selskabet har anført om sammenhængen mellem årets indtægter og omkostninger,
kan ikke føre til et andet resultat.
højesteret stadfæster herefter dommen.
                                       thi kendes for ret:
landsrettens dom stadfæstes.
i sagsomkostninger for højesteret skal thomas cook airlines scandinavia a/s betale
450.000 kr. til skatteministeriet.
de idømte sagsomkostningsbeløb skal betales inden 14 dage efter denne højesteretsdoms af-
sigelse og forrentes efter rentelovens § 8 a.
